આ અંગે જસદણનાં ખ્યાતનામ ચિત્રકાર માધવ બારૈયાએ જણાવ્યું હતું કે, મને પહેલા ધોરણથી જ ચિત્રો બનાવવાનો શોખ જાગ્યો હતો. મેં પહેલા ધોરણમાં એક પેઈન્ટીંગ બનાવ્યું હતું અને ત્યારથી મેં ચિત્રકામની શરૂઆત કરી હતી. આજદિન સુધીમાં 500 જેટલા જીવનચરિત્ર સહિતના પેઈન્ટીંગ બનાવ્યા છે. 1977માં વડોદરા(સોખડા), 1988માં ગોંડલ મોંઘીબા હાઇસ્કૂલ અને 1999માં રાજકોટ શિલ્પ આર્ટગેલેરી વગેરે જગ્યાએ ચિત્ર પ્રદર્શન થયેલ હતા. મેં 10માં ધોરણ સુધી અભ્યાસ કર્યો છે અને હું મુંબઈ, અમદાવાદ સહિતના સેન્ટરોમાં પ્રદર્શન કરી ચુક્યો છું. આવનારા સમયમાં હજુ પણ અવનવા પેઈન્ટીંગ બનાવીને ચિત્ર પ્રદર્શન કરવાની અંતમાં આશા વ્યક્ત કરી હતી.